Persoanele afectate de inundațiile din Galați așteaptă degeaba noi despăgubiri. Cum e întreținută această situație
La cinci luni de la inundațiile devastatoare care au distrus mii de case în județul Galați, oamenii se plâng că ajutorul dat în regim de urgență de Guvern nu este de ajuns pentru refacerea gospodăriilor și așteaptă un ajutor financiar suplimentar. Situația este întreținută și de Prefectura din județ, care amintește constant că a inițiat discuții cu reprezentanți ai Guvernului pentru acordarea de ajutoare condiționate de distrugerile cauzate de inundații. La București, însă, situația se vede diferit. Ministerul Muncii arată că a alocat de două ori mai mulți bani decât în trecut pentru persoanele afectate de inundații.